華顏

華顏（），字九渊，號心齋，浙江寧波府定海縣人，竈籍。明朝政治人物。

 生平 
万历三十七年（1609年）己酉科順天鄉試舉人，四十一年（1613年）癸丑科進士，授工部屯田司主事，改营缮司，升员外郎。天啓元年（1621年）主考廣東鄉試天啟元年四月，遣翰林院簡討劉鍾英、禮科給事中汪慶百福建主考；禮部員外郎楊弘備、大理寺寺正梁建廷四川主考；工部員外郎華顏、中書舍人吳之仁廣東主考；兵部郎中孫穀、刑部主事顧大章廣西主考；尋因華顏病故，改遣工部主事曾櫻，櫻以事迫乞改試期，許之。，中途卒于濟南，享年六十二。善草书《寧波府志》謝泰宗《明故工部营缮清吏司員外华公墓志铭》 昔宋戴公子考父说采于华，因氏焉。后晋有名平者为徐州西曹与兰亭宴。后有名茂者为上虞令，家焉，其裔遂徙邑施公山，凡二十有三传而得公。公讳颜，心斋其字。父梦一书生入其室，自称颜渊，寤而闻公生，因以命名。幼诵过目不忘。长，遂通五经、诸子，好古文词断。自西京而上试童子科，弗利也，公谓即博学鸿词奈我何？二十五试诸生，明年补既廪，四方负笈至者层茧重趼夔立驰进，见教一高言若饥十日而享太牢，无不人厌其志也。门下徐昌者，每子夜捧书而泣，问之，自言久阔贽重负先生教也。公即分束脯赡其母，与徐同爨而食矣。公居灵绪滨海，凡就蒲蠃市者必有所为主，邑大夫命公主之，公曰：“此乡先生之例，诸生敢踰分觊也？”其亦自爱羽仪何。公尤善书法，为倒薤悬针之伎，一字千金，故不特以文也。大帅杨忠业致祝词于都御史高公，祈公代也；公以其未尝躬恳，弗应也；而高必得公为荣宠，则大帅豈惜屈体哉？若朋友周旋又未言而先诺矣。久之，赴湖郡潘尚书之请，所称四公子者刚戾士哉，公与之处忘爵禄而化卑矣。且为延入国学就北闱试，庶几脱迹有日耳。一日者，公子捧三千金券，乞代草闱中，诸亊无虑也。公扪其口：“此灭族事。斯言何为至于我哉？请勿复见！”遂遯之他寓。已酉中顺天式，癸丑射策甲科。太监曹荣以币先乞公之书，既又亲候之乞公文。公但草唐诗数行以复。且曰：“内外绝交通之谊，谁敢犯关节乱王章？即匪彝以自陨，尤非所宜于新进书生 也。不然者奚敝帚之敢爱？”内竖闻之，亦稍戢其盛气也。明年，授工部营缮主事。又明年，升本司员外。会楚商解巨木进，公将核按而收之，一掾吏捧笥跪曰：“此土物，爱者亦厂例之所有。”公怒曰：“汝谓任土作贡，例固有之耶。朝廷量材计功，将作匠尽有訾程亊律。岂谓得高下手，效狙侩所为，岂不闻丈尺一綧制乎？王官私君事，去！”遂移送司寇矣。戊午秋堂，天子命公主粤西试。夏六月，单车抵济南，疾作卒于馆驿。明年五月三日丧归，卜葬灵绪龙山之阳。享年六十有二，生于某年某月某日，卒于某年某月某日。子一人，曰岳，太学生。余闻公在潘塾有《除夜诗》曰：“年年作客逢除夕，作客年年何日除？”凄然士未遇景也。乃贫故诲人，反贽赡其母，斯其志固非商贾金能易矣。高自位置睨大帅若小儿，其辞中贵文又何严而不恶，也无亦束于腰带乎。固知士得肆其志，正在凄然时耳，却重利于潘所，以获保，首领于济之署也。是为铭。铭曰：经术好古原非绛灌所能伍，一字千金又岂宠利之可淫。柳下惠自爱其鼎，屈大夫人醉独醒。虽世俗未偿而千秋已芳，即立言不朽而平格自寿。

參考文獻

Category:浙江人
Y
Category:竈籍進士
Category:明朝工部主事
Category:明朝工部员外郎
Category:萬曆三十七年己酉科順天鄉試舉人